Բլոգեր Ալեքսանդր Լապշինը գրառում է թողել իր բլոգում`ամփոփելով 2017-ը: «Անցնող 2017-ն ինձ համար հեշտ չէր, քանի որ մոտ 9 ամիսն անցկացրել եմ ադրբեջանական բանտում՝ Արցախ այցելելու համար: Այնպես ստացվեց, որ ներքաշվեցի ադրբեջանական կլանների կեղտոտ հարաբերություններում, իմացա Ալիևների ընտանեկան վեճերի մասին, թռիչք ունեցա Բաքվի սուլթանի կնոջ անձնական ինքնաթիռով, տեսա և լսեցի մուսուլմանական այդ երկրում նավթային փողերի և իշխանության համար գզվռտոցը, նրանց ռասիզմը և ատելությունը ոչ միայն հայերի դեմ Արցախի համար, այլև բոլոր այլահավատների դեմ: Բավական էին միայն հրեաների դեմ ջարդեր սկսելու կոչերը այն դատարանի առջև, որտեղ իմ գործն էր քննվում, իսկ այդ երկրում ցույցերը կազմակերպում են երկրի իշխանությունները, հետևություններ արեք: